**DĖL ATVIRŲJŲ JAUNIMO CENTRŲ IR ERDVIŲ VEIKLOS KOKYBĖS UŽTIKRINIMO TVARKOS APRAŠO PATVIRTINIMO**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 22 punktu ir 16 straipsnio 4 dalimi, 18 straipsnio 1 dalimi, Atvirojo darbo su jaunimu tvarkos aprašu, patvirtintu Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl Darbo su jaunimu gatvėje tvarkos aprašo, Mobiliojo darbo su jaunimu tvarkos aprašo, Atvirojo darbo su jaunimu tvarkos aprašo, Jaunimo informavimo ir konsultavimo tvarkos aprašo ir Jaunimo praktinių įgūdžių ugdymo tvarkos aprašo patvirtinimo“, ir Jaunimo reikalų departamento prie Socialinės apsaugos ir darbo ministerijos direktoriaus 2020 m. birželio 5 d. įsakymu Nr. 2V-107(1.4) „Dėl Rekomendacijų atvirųjų jaunimo centrų ir atvirųjų jaunimo erdvių veiklos kokybės užtikrinimui patvirtinimo“, siekdama užtikrinti kokybišką atvirąjį darbą su jaunimu, Rokiškio rajono savivaldybės taryba n u s p r e n d ž i a:

1. Patvirtinti Atvirųjų jaunimo centrų ir erdvių veiklos kokybės užtikrinimo tvarkos aprašą (pridedama).

2. Pripažinti netekusiu galios Rokiškio tarybos savivaldybės tarybos 2018 m. gruodžio 21 d. sprendimą Nr. T-286 „Dėl Atvirųjų jaunimo centrų ir atvirųjų jaunimo erdvių veiklos kokybės užtikrinimo tvarkos aprašo patvirtinimo“.

3. Sprendimą skelbti Rokiškio rajono savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

Rokiškio rajono savivaldybės tarybai

**SPRENDIMO PROJEKTO ,,DĖL ATVIRŲJŲ JAUNIMO CENTRŲ IR ERDVIŲ VEIKLOS KOKYBĖS UŽTIKRINIMO TVARKOS APRAŠO PATVIRTINIMO“**

**AIŠKINAMASIS RAŠTAS**

**Sprendimo projekto tikslas ir uždaviniai.** Tarybos sprendimo tikslas patvirtinti Atvirųjų jaunimo centrų ir atvirųjų jaunimo erdvių veiklos kokybės tvarkos aprašą. Tvarkos aprašas apima šias atvirųjų erdvių ir atvirųjų centrų veiklos sritis: centro veiklos planavimą, žmogiškųjų išteklių valdymą, darbo organizavimą, vietos ir patalpų reikalavimus, finansinius išteklius, veiklos viešinimą ir pristatymą, bendradarbiavimą ir atstovavimą.

**Šiuo metu esantis teisinis reglamentavimas.** Jaunimo reikalų departamento prie Socialinės apsaugos ir darbo ministerijos direktoriaus 2020 m. birželio 5 d. įsakymu Nr. 2V-107(1.4) „Dėl Rekomendacijų atvirųjų jaunimo centrų ir atvirųjų jaunimo erdvių veiklos kokybės užtikrinimui patvirtinimo“.

**Sprendimo projekto esmė.** Atviros jaunimo erdvės ir atvirieji jaunimo centrai vykdo darbą su jaunimu pagal jaunimo politikos pagrindų įstatyme patvirtintas darbo su jaunimu formas ir patvirtintas atvirų jaunimo erdvių ir atvirųjų jaunimo centrų veiklas. Siekiant užtikrinti kokybiškas atvirojo darbo su jaunimu paslaugas jaunimui norime patvirtinti tvarkos aprašą, kuris bus taikomos Rokiškio Rajono savivaldybėje veikiančioms atviroms jaunimo erdvėms ir centrams.

**Laukiami rezultatai.** Patvirtinus tvarkos aprašą atvirieji jaunimo centrai ir atvirosios jaunimo erdvės turės aiškias gaires kokybiškai veiklai. Tvarkos apraše bus patvirtinta veiklos planavimo forma, kuri leis aiškiai planuoti veiklas trejiems metams į priekį pagal kiekybinius ir kokybinius rodiklius.

 **Finansavimo šaltiniai ir lėšų poreikis**: Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Jaunimo reiklų koordinatorius (vyr. specialistas) Gediminas Kriovė